
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 346 

11 Μαρτίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση, προκήρυξη, ανάθεση και κατανομή των δα¬ 
πανών διενέργειας της στατιστικής Έρευνας Δι¬ 
άρθρωσης και Κατανομής των Αμοιβών, έγκριση 
χρησιμοποίησης στατιστικών οργάνων και καθο¬ 
ρισμός αμοιβής τους, για το έτος 2015. ι 

Ανανέωση Σύμβασης και ορισμός νέου Εκκαθαριστή 
για την εκκαθάριση της Δημοτικής Επιχείρησης: 
«Κοινωφελής Επιχείρηση του Δήμου Ελληνικού - 


Αργυρούπολης - ΚΕΔΕΑ». 2 

Ένταξη μελών Ε.ΤΈ.Π. του ΤΈ.Ι. Δυτικής Μακεδονίας 
στην κατηγορία Ε.ΔΙ.Π. 3 


Έγκριση λειτουργίας Κοινού Προγράμματος Μετα¬ 
πτυχιακών Σπουδών, μεταξύ του Ελληνικού Ανοι¬ 
κτού Πανεπιστημίου και του Πανεπιστημίου της 
Λευκωσίας, με τίτλο «Τραπεζική, Λογιστική και 

Χρηματοοικονομική». 4 

Έγκριση λειτουργίας Κοινού Προγράμματος Μετα¬ 
πτυχιακών Σπουδών, μεταξύ του Ελληνικού Ανοι¬ 
κτού Πανεπιστημίου και του Πανεπιστημίου της 
Λευκωσίας, με τίτλο «Δίκαιο της Οικονομίας και 


των Επιχειρήσεων». 5 

Έγκριση τροποποίησης του Κανονισμού Χρηματιστη¬ 
ρίου Αθηνών. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπουργική απόφα¬ 
ση υπ’ αριθ. 203938/Ζ1/15-12-2014 (ΦΕΚ 3427 τ.Β' 
19.12.2014). 7 


ΑΠΟΦΑΣΕΙ Σ 

Αριθμ. 2451/Γ5-202 (1) 

Έγκριση, προκήρυξη, ανάθεση και κατανομή των δα¬ 
πανών διενέργειας της στατιστικής Έρευνας Διάρ¬ 
θρωσης και Κατανομής των Αμοιβών, έγκριση χρη¬ 
σιμοποίησης στατιστικών οργάνων και καθορισμός 
αμοιβής τους, για το έτος 2015. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79.3.2010) «Ελληνικό Στα¬ 
τιστικό Σύστημα (ΕΛ.Σ.Σ.) Σύσταση της Ελληνικής,Στα¬ 
τιστικής Αρχής (ΕΛΣΤΑΤ.) ως Ανεξάρτητης Αρχής», το 
άρθρο 10, του Ν. 3899/2010 (ΦΕΚ 212/Α717.12.2010) «Επεί¬ 
γοντα μέτρα εφαρμογής του προγράμματος στήριξης 
της Ελληνικής Οικονομίας», το άρθρο 323 του Νόμου 
4072/2012 (ΦΕΚ 86/Α'/11.4.2012) «Βελτίωση επιχειρημα¬ 
τικού περιβάλλοντος - Νέα εταιρική μορφή - Σήματα - 
Μεσίτες Ακινήτων - Ρύθμιση θεμάτων ναυτιλίας, λιμένων 
και αλιείας και άλλες διατάξεις» και των άρθρων 2 και 

8 του Ν. 4111/2013 (ΦΕΚ 18/Α725.1.2013) «Δημοσιονομικοί 
κανόνες και άλλες διατάξεις, 

β. του Π.δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.δ. 63/2005 (ΦΕΚ 98/Α722.04.2005), 

δ. του Ν. 2685/1999 και ιδίως του άρθρου 2 και 8 (ΦΕΚ 
35/Α"/18-2-1999) με θέμα: «Κάλυψη δαπανών μετακινούμε¬ 
νων υπαλλήλων εντός και εκτός επικράτειας και άλλες 
διατάξεις», όπως τροποποιήθηκε και ισχύει με το άρθρο 

9 του Ν. 3833/2010 (ΦΕΚ 40/Α715-3-2010) «Προστασία της 
εθνικής οικονομίας - Επείγοντα μέτρα για την αντιμετώ¬ 
πιση της δημοσιονομικής κρίσης», συμπληρώθηκε με την 
προσθήκη του άρθρου 49, παρ. 1 του Ν. 3871/2010 (ΦΕΚ 
141/Α717.8.2010) «Δημοσιονομική Διαχείριση και Ευθύνη» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και τροποποιήθηκε και ισχύει με την παράγραφο 13 του 
άρθρου 45 του Ν. 3943/2011 (ΦΕΚ 66 Α'), 

ε. του Π.δ. 113/2010 «Ανάληψη υποχρεώσεων από Δι- 
ατάκτες» (Α 194), 

στ. της ΓΠ - 400/27.8.2012 απόφασης με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012). 

η. Τους Κανονισμούς της Ε.Ε. με αριθ. 530/1999, 
1916/2000 και 1738/2005 αναφορικά με τις διαρθρωτικές 
στατιστικές αμοιβών και κόστους εργασίας, τον ορισμό 
των μεταβλητών της έρευνας και τη μορφή διαβίβασης 
των πρωτογενών στοιχείων. 

2. Το γεγονός ότι από τις διατάξεις της απόφασης 
αυτής προκαλείται δαπάνη ύψους τετρακοσίων τριάντα 
εννέα χιλιάδων πεντακοσίων είκοσι εννέα ευρώ και δώ¬ 
δεκα λεπτών (439.529,12 €) συμπεριλαμβανομένου του 
ΦΠΑ όπου προκύψει, για τα οικονομικό έτος 2015, η οποία 
θα βαρύνει τον ΚΑΕ 0429 του προϋπολογισμού της ΕΛ- 
ΣΤΑΤ. Για την πληρωμή της παραπάνω δαπάνης έχει 
δεσμευτεί πίστωση με την αριθμ. καταχώρησης 226 - 
2148/Α2-981/6.2.2015 απόφαση ανάληψης υποχρέωσης, 
αποφασίζουμε: 

1. α. Εγκρίνουμε κατά το έτος 2015 τη διενέργεια της 
Έρευνας Διάρθρωσης και Κατανομής των Αμοιβών με 
έτος αναφοράς των στοιχείων το 2014, από το Τμήμα 
Στατιστικών Μισθωτής Εργασίας της Δ/νσης Στατιστι¬ 
κών Πληθυσμού και Αγοράς Εργασίας της ΕΛΣΤΑΤ. 

β. Αναθέτουμε στο Τμήμα Στατιστικών Μισθωτής Ερ¬ 
γασίας της Δ/νσης Στατιστικών Πληθυσμού και Αγοράς 
Εργασίας της ΕΛΣΤΑΤ τη διενέργεια της παραπάνω 
έρευνας. 

2. Σκοπός της Έρευνας Διάρθρωσης και Κατανομής 
των Αμοιβών, η οποία διενεργείται στο πλαίσια των 
εναρμονισμένων κοινοτικών ερευνών, είναι η συλλογή 
στατιστικών στοιχείων για τη διάρθρωση και κατανο¬ 
μή των αποδοχών των απασχολουμένων, κατά κλάδο 
οικονομικής δραστηριότητας, επάγγελμα, φύλο, ηλικία, 
επίπεδο εκπαίδευσης και διάρκεια εργασίας. 

3. Ερευνώμενες μονάδες είναι οι τοπικές μονάδες 
(υποκαταστήματα) των επιχειρήσεων δημοσίου, ιδιω¬ 
τικού τομέα και νομικά πρόσωπα, με μέση ετήσια απα¬ 
σχόληση μεγαλύτερη ή ίση των 10 ατόμων. Η έρευνα 
καλύπτει όλες τις ιδιωτικές επιχειρήσεις που ανήκουν 
στον υπό έρευνα πληθυσμό, καθώς και τους Οργανι¬ 
σμούς του στενού και ευρύτερου Δημόσιου Τομέα των 
κλάδων οικονομικής δραστηριότητας Β-Σ, (ορυχεία και 
λατομεία, μεταποιητικές βιομηχανίες, παροχή ηλεκτρι¬ 
κού ρεύματος φυσικού αερίου και νερού, επεξεργασία 
λυμάτων, διαχείριση αποβλήτων, κατασκευές, εμπόριο, 
μεταφορές, αποθηκεύσεις και υπηρεσίες, δηλ. ξενοδο¬ 
χεία, εστιατόρια και επικοινωνίες, χρηματοπιστωτικές 
και ασφαλιστικές δραστηριότητες, διαχείριση ακίνητης 
περιουσίας, εκμισθώσεις, εκπαίδευση, υγεία, κοινωνική 
μέριμνα, υπηρεσίες ψυχαγωγίας και άλλες επιχειρημα¬ 
τικές δραστηριότητες), της στατιστικής ταξινόμησης 
ΝΑΟΕ Βον. 2. 

Για τη διενέργεια της έρευνας θα χρησιμοποιηθούν 
δύο τύποι ερωτηματολογίων: 

1) Ερωτηματολόγια τύπου 1 με τα οποία θα συλλέγο- 
νται στοιχεία που αφορούν τόσο στην επιχείρηση όσο 
και στις τοπικές μονάδες της επιχείρησης. 

2) Ερωτηματολόγια τύπου 2 με τα οποία θα συλλέ- 
γονται στοιχεία που αφορούν στον απασχολούμενο. 


Η Έρευνα είναι δειγματοληπτική και κατά το σχεδία¬ 
σμά της εφαρμόστηκε η δισταδιακή στρωματοποιημέ- 
νη δειγματοληψία, με πρωτογενή μονάδα έρευνας το 
υποκατάστημα της επιχείρησης με μέση ετήσια απα¬ 
σχόληση μεγαλύτερη ή ίση των 10 ατόμων και τελική 
μονάδα έρευνας το μισθωτό απασχολούμενο. Το μέγε¬ 
θος του δείγματος, ανέρχεται στις 5319 επιχειρήσεις 
και 75.640 απασχολούμενους, οι οποίοι θα επιλεγούν 
με συγκεκριμένο διάστημα δειγματοληψίας για κάθε 
ερευνώμενη μονάδα, από τις μισθολογικές καταστάσεις 
των επιχειρήσεων του δείγματος. Από το σύνολο του 
δείγματος 37 μεγάλες επιχειρήσεις που απασχολούν 
πάνω από 2.000 απασχολούμενους και αντιστοιχούν 
σε 4.760 ερευνώμενους, θα διερευνηθούν από υπαλλή¬ 
λους. Από τις υπόλοιπες 5.282 επιχειρήσεις και 70.880 
ερευνώμενους, το ποσοστό της μη ανταπόκρισης της 
έρευνας εκτιμάται ότι θα κυμανθεί στο 25% περίπου και 
συνεπώς αναμένεται να ερευνηθούν 3.962 επιχειρήσεις 
με τη χρήση ερωτηματολογίων τύπου 1 και 53.160 απα¬ 
σχολούμενοι με τη χρήση ερωτηματολογίων τύπου 2. 

Η Έρευνα θα ξεκινήσει και θα ολοκληρωθεί εντός 
του 2015. 

Το μέγεθος του δείγματος των επιχειρήσεων, καθώς 
και των μισθωτών - απασχολουμένων, είναι τέτοιο ώστε, 
αφενός να εξασφαλίζονται αμερόληπτες εκτιμήσεις των 
ζητούμενων μεγεθών και αφετέρου τα παραγόμενα 
στατιστικά στοιχεία να έχουν ικανοποιητικό επίπεδο 
αξιοπιστίας. 

Τα αποτελέσματα της έρευνας θα παραχθούν χωρι¬ 
στά για κάθε κλάδο οικονομικής δραστηριότητας σε 
διψήφιο κωδικό (ΝΑΟΕ ΒΕν. 2), τόσο σε σύνολο Χώρας 
όσο και σε Μεγάλη Γ εωγραφική Περιοχή (ΝΙΙΤδ 1). 

Τα αρχεία με τα ανωνυμοποιημένα πρωτογενή στοι¬ 
χεία θα αποσταλούν στη Στατιστική Υπηρεσία της 
Ευρωπαϊκής Ένωσης (ΕυΐΌδίαΙ), σύμφωνα με τις προ¬ 
διαγραφές του Κανονισμού της Επιτροπής με αριθ. 
1738/2005. 

Αναλυτικά η έρευνα περιλαμβάνει τις κάτωθι εργασίες: 

• Δημιουργία του απαραίτητου λογισμικού προγράμ¬ 
ματος (εοίΙννεΓβ) για την εισαγωγή, την επεξεργασία και 
τον έλεγχο των στατιστικών στοιχείων της έρευνας. 

• Εκπαίδευση των ερευνητών για τον τρόπο συλλογής 
των στοιχείων της έρευνας και την ορθή συμπλήρωση 
των ερωτηματολογίων. 

• Συλλογή των στατιστικών στοιχείων: 

- από ερευνητές Ιδιώτες - Συνεργάτες και από υπαλ¬ 
λήλους της ΕΛΣΤΑΤ. 

• Έλεγχος της εργασίας των ερευνητών. 

• Κωδικογράφηση των στοιχείων στα συλλεχθέντα 
ερωτηματολόγια. 

• Εισαγωγή των στοιχείων των ερωτηματολογίων σε 
ηλεκτρονικό αρχείο. 

• Ανάλυση δεδομένων και παρουσίαση αποτελεσμάτων. 

• Σύνταξη έκθεσης ποιότητας (ρυαίίίγ γθρογΙ), η οποία 
θα συνοδεύει τα αποτελέσματα της έρευνας και θα 
περιλαμβάνει τη μέθοδο που εφαρμόστηκε για τη συλ¬ 
λογή, επεξεργασία και ανάλυση των αποτελεσμάτων 
της έρευνας, καθώς και τους δείκτες αξιολόγησης της 
ποιότητας των αποτελεσμάτων της έρευνας (σφάλμα 
δειγματοληψίας, μεροληψία κ.λπ.). 

Η έκθεση θα καταρτιστεί και θα αποσταλεί στη 
ΕυΓοείαΙ, σύμφωνα με τον Κανονισμό της Επιτροπής 
με αριθ. 72/2002. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Για τη διενέργεια και την ολοκλήρωση της Έρευ¬ 
νας Διάρθρωσης και Κατανομής των Αμοιβών με έτος 
αναφοράς των στοιχείων το 2014, θα απασχοληθούν: 

α) Υπάλληλοι της ΕΛ.ΣΤΑΤ., μόνιμοι και με σύμβαση 
ΙΔ/ΑΧ με δυνατότητα μετακίνησης εντός έδρας - εκτός 
γραφείου και εκτός έδρας και κατά τις αργίες, τα Σάβ¬ 
βατα και τις Κυριακές, κατόπιν σχετικής απόφασης, για 
εκπαίδευση στον τρόπο συμπλήρωσης των ερωτηματο¬ 
λογίων της έρευνας και για συλλογή ερωτηματολογίων 
της έρευνας. Οι υπάλληλοι θα μετακινούνται κυρίως 
όπου δεν είναι δυνατή η μετακίνηση των ιδιωτών συ¬ 
νεργατών, λόγω μη καταβολής αποζημίωσης των οδοι¬ 
πορικών εξόδων και των διανυκτερεύσεων. 

β) Ιδιώτες - Συνεργάτες για τη συλλογή των ερωτημα¬ 
τολογίων της έρευνας, σε όλη τη Χώρα, κατά ελάχιστο 
αριθμό 300 και μέγιστο αριθμό 800. 

Ο ορισμός των ανωτέρω οργάνων της έρευνας θα 
γίνει με απόφαση του Προέδρου της ΕΛΣΤΑΤ. 

5. Η αμοιβή των ιδιωτών συνεργατών καθορίζεται ως 
εξής: 

α. Γ ια τα έντυπα ερωτηματολόγια επιχείρησης (τύπου 
1), δέκα ευρώ κι εξήντα δύο λεπτά (10,62 €), ανά πλήρως 
και σωστά συμπληρωμένο ερωτηματολόγιο. 

β. Για τα έντυπα ερωτηματολόγια μισθωτών - απα- 
σχολουμένων (τύπου 2), επτά ευρώ και σαράντα λεπτά 
(7,40 €) ανά απασχολούμενο, με πλήρως και σωστά συ¬ 
μπληρωμένα στοιχεία. 

γ. Για τις επιχειρήσεις που θα βρεθούν να είναι εκτός 
πεδίου έρευνας, σε αδράνεια ή κλειστές, (υπολογίζονται 
περίπου στις 1.321) οι Ιδιώτες - Συνεργάτες θα αμειφθούν 
με τρία ευρώ και οκτώ λεπτά (3,08 €) για κάθε μία. 

Αναλυτικά η δαπάνη για Ιδιώτες Συνεργάτες για το 
2015 στον ΚΑΕ 0429 θα είναι: 

Ερωτηματολόγια τύπου 1: 3.962 χ 10,62 € = 42.076,44 € 

Ερωτηματολόγια τύπου II: 53.160 χ 7,40 €= 393.384,00 € 

Εκτός πεδίου έρευνας: 1.321 χ 3,08 € = 4.068,68 € 

Δαπάνη για το 2015 = 439.529.12 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Φεβρουάριου 2015 
Ο Πρόεδρος 

ΑΝΔΡΕΑΣ ΓΕΩΡΓΙΟΥ 

-♦- 

Αριθμ. απόφ. 420/17.12.2014 (2) 

Ανανέωση Σύμβασης και ορισμός νέου Εκκαθαριστή για 
την εκκαθάριση της Δημοτικής Επιχείρησης: «Κοινω¬ 
φελής Επιχείρηση του Δήμου Ελληνικού - Αργυρού- 

πολης - ΚΕΔΕΑ». 

ΤΟ ΔΗΜΟΤΙΚΟ ΣΥΜΒΟΥΛΙΟ 
ΕΛΛΗΝΙΚΟΥ - ΑΡΓΥΡΟΥΠΟΛΗΣ 

Έχοντας υπόψη: 

1. Τις διατάξεις του άρθρου 262 του Ν. 3463/2006 «Κύ¬ 
ρωση του Κώδικα Δήμων και Κοινοτήτων (ΦΕΚ 114 Α') 
περί λύσης των Κοινωφελών Επιχειρήσεων». 

2. Την με αριθμ. 189/2012 απόφαση του Δημοτικού Συμ¬ 
βουλίου η οποία δημοσιεύθηκε στο ΦΕΚ 2383 Β727.08.2012 
με την οποία αποφασίσθηκε η λύση της Κοινωφελούς 
Επιχείρησης του Δήμου Ελληνικού - Αργυρούπολης - 
ΚΕΔΕΑ και με την οποία ορίστηκε ως εκκαθαριστής, για 
ένα έτος ο Ορκωτός Ελεγκτής Μιχαήλ Τσιαβός. 


3. Την με αριθμ. 297/2012 απόφαση του Δημοτικού 
Συμβουλίου με την οποία παρατάθηκε η σύμβαση του 
ανωτέρω εκκαθαριστή για ένα ακόμα χρόνο, αποφα¬ 
σίζουμε: 

1. Την ανανέωση της σύμβασης για αόριστο χρόνο, 
με τον όρο οτι εφόσον ολοκληρωθεί η εκκαθάριση, θα 
διακοπεί αυτόματα και η σχετική σύμβαση, 

2. ορίζουμε νέο εκκαθαριστή, σε αντικατάσταση του 
Ορκωτού Ελεγκτή Μιχαήλ Τσιάβου, τον Ορκωτό Ελεγκτή 
του Δήμου Διαμαντόπουλο Ανδρέα με Α.Μ. ΣΟΕΛ 25021, 
ο οποίος προέρχεται ατο την ίδια εταιρεία ΣΟΛ. Α.Ε., 

3. ορίζουμε ως αμοιβή του σε μηνιαία βάση το ποσό 
των 1.250 €, συμπεριλαμβανομένου του ΦΠΑ μέχρι την 
ολοκλήρωση της εκκαθάρισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργυρούπολη, 6 Φεβρουάριου 2015 
Ο Πρόεδρος του Δ.Σ. 

ΙΩΑΝΝΗΣ ΤΣΑΡΠΑΛΗΣ 

-♦- 

Αριθμ. Φ.ΔΔ.1/8.10/419 (3) 

Ένταξη μελών Ε.Τ.Ε.Π. του Τ.Ε.Ι. Δυτικής Μακεδονίας 
στην κατηγορία Ε.ΔΙ.Π. 

Ο ΠΡΟΕΔΡΟΣ ΤΟΥ Τ.Ε.Ι. ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 29 του Ν. 4009/6-9-2011 
(ΦΕΚ 195/2011 τ.Α') «Δομή, Λειτουργία, διασφάλιση της 
ποιότητας των σπουδών και διεθνοποίηση των ανώτα¬ 
των εκπαιδευτικών ιδρυμάτων». 

2. Τις διατάξεις του άρθρου 68, παρ. 3, εδαφ. 2 του Ν. 4235/ 
11-2-2014 (ΦΕΚ 32/2014 τ.Α'), όπως συμπληρώθηκαν με 
τις διατάξεις του άρθρου 55, παρ.1 και 4 του Ν. 4264/ 
15-5-2014 (ΦΕΚ 118/2014 τ.Α') 

3. Τις διατάξεις του Π.δ. 160/2008 (ΦΕΚ 220/2008 τ.Α') 
«Πρότυπος Γ ενικός Εσωτερικός Κανονισμός Λειτουργίας 
των Α.Ε.Ι.» 

4. Την αριθμ. Φ.ΔΔ. 1/8.10/1030/31-3-2014 (ΦΕΚ 887/ 
9-4-2014 τ.Β') Διαπιστωτική Πράξη του Προέδρου του 
Τ.Ε.Ι. Δυτικής Μακεδονίας «Ενταξη μελών Ειδικού Τεχνι¬ 
κού Προσωπικού (Ε.Τ.Π.) του Τ.Ε.Ι. Δυτικής Μακεδονίας». 

5. Την με αριθμ. πρωτ. 267/7-10-2014 αίτηση της Πα- 
σχούδη Μαρίας του Κίτσου μέλους Ε.Τ.Ε.Π. για την έντα¬ 
ξη της στην κατηγορία του Εργαστηριακού Διδακτικού 
Προσωπικού (Ε.ΔΙ.Π.) του Τ.Ε.Ι. Δυτικής Μακεδονίας. 

6. Το πρακτικό αριθμ. 18/16-12-2014 απόφαση 3η της 
Κοσμητείας της Σχολής Τεχνολογίας Γεωπονίας και 
Τεχνολογίας Τροφίμων και Διατροφής, με έδρα τη Φλώ¬ 
ρινα, ύστερα από εισήγηση της τριμελούς εισηγητικής 
επιτροπής. 

7. Την με αριθμ. πρωτ. 233/9-9-2014 αίτηση του Βανδίκα 
Ιωάννη του Νικολάου μέλους Ε.Τ.Ε.Π. για την ένταξη του 
στην κατηγορία του Εργαστηριακού Διδακτικού Προσω¬ 
πικού (Ε.ΔΙ.Π.) του Τ.Ε.Ι. Δυτικής Μακεδονίας. 

8. Το πρακτικό αριθμ. 14/16-12-2014 απόφαση 7η της 
Κοσμητείας της Σχολής Τεχνολογικών Εφαρμογών, 
ύστερα από εισήγηση της τριμελούς εισηγητικής επι¬ 
τροπής. 

9. Το έγγραφο του Προέδρου του συμβουλίου Διοί¬ 
κησης του Τ.Ε.Ι. Δυτικής Μακεδονίας σύμφωνα με το 
οποίο ο Νικόλαος Ασημόπουλος του Δημητρίου, Κα¬ 
θηγητής, ανέλαβε τα καθήκοντα του Προέδρου του 

Τ.Ε.Ι. Δυτικής Μακεδονίας, για τετραετή θητεία (ΦΕΚ 
διορισμού αριθμ. 119/21-3-2013, τ.Υ.Ο.Δ.Δ.), από 8-4-2013 
μέχρι 31-8-2017 (Ν. 4115/2013, άρθρο 34 παρ. 6 - ΦΕΚ 
24/Α730-1-2013). 

10. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

Εντάσσουμε τα παρακάτω μέλη Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) του Τ.Ε.Ι. Δυτικής 
Μακεδονίας σε θέσεις της κατηγορίας Εργαστηριακού 
Διδακτικού Προσωπικού (Ε.ΔΙ.Π.) γιατί διαθέτουν, κατά 
το χρόνο υποβολής της αίτησης τους, τα προσόντα για 
την ένταξη τους στην κατηγορία αυτή: 

1. Πασχούδη Μαρία του Κίτσου. 

2. Βανδίκας Ιωάννης του Νικολάου. 

Οι οργανικές θέσεις της κατηγορίας Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) στις οποίες 
υπηρετούν οι παραπάνω μετατρέπονται αυτοδίκαια 
με την ολοκλήρωση της διαδικασίας ένταξης των σε 
αντίστοιχες θέσεις της κατηγορίας του Εργαστηριακού 
Διδακτικού Προσωπικού (Ε.ΔΙ.Π.). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κοζάνη, 10 Φεβρουάριου 2015 
Ο Πρόεδρος 

ΝΙΚΟΛΑΟΣ ΑΣΗΜΟΠΟΥΛΟΣ 

-♦- 

Αριθμ. ΤΕΚ-139 (4) 

Έγκριση λειτουργίας Κοινού Προγράμματος Μεταπτυ¬ 
χιακών Σπουδών, μεταξύ του Ελληνικού Ανοικτού 
Πανεπιστημίου και του Πανεπιστημίου της Λευκω¬ 
σίας, με τίτλο «Τραπεζική, Λογιστική και Χρηματο¬ 
οικονομική». 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του άρθρου 2 του Ν. 2552/1997. 

2. Τις διατάξεις του άρθρου 2 του Ν. 3685/2008. 

3. Τα εδάφια Α' και Β' της παρ. 3 του άρθρου 6 του 
Ν. 3685/2008. 

4. Τις διατάξεις του άρθρου 80 του Ν. 4009/2011. 

5. Τις διατάξεις του άρθρου 34 του Ν. 4301/2014. 

6. Το πρακτικό της από 27-6-2013 4ης Συνεδρίασης της 
Κοσμητείας της Σχολής Κοινωνικών Επιστημών του ΕΑΠ. 

7. Το πρακτικό της από 12-7-2013 242ης Συνεδρίασης 
της Διοικούσας Επιτροπής του ΕΑΠ. 

8. Το από 2-2-2015 Ειδικό Πρωτόκολλο Συνεργασίας 
μεταξύ του Ελληνικού Ανοικτού Πανεπιστημίου (ΕΑΠ) 
και του Πανεπιστημίου της Λευκωσίας (υΝϊο) που εγκρί- 
θηκε στην 267η/29-1-2015 Συνεδρίαση της Διοικούσας 
Επιτροπής του ΕΑΠ. 

9. Το γεγονός ότι από τις διατάξεις της Πράξης αυ¬ 
τής δεν προκαλείται δαπάνη εις βάρος του κρατικού 
προϋπολογισμού εγκρίνουμε: 

Από το ακαδημαϊκό έτος 2015-2016, τη λειτουργία του 
μεταπτυχιακού προγράμματος «Τραπεζική, Λογιστική και 
Χρηματοοικονομική» ως Κοινό Πρόγραμμα Μεταπτυχι¬ 
ακών Σπουδών σε συνεργασία με το Πανεπιστήμιο της 
Λευκωσίας (υΝίο). 


Άρθρο 1 

Γενικές Διατάξεις 

Η Σχολή Κοινωνικών Επιστημών του Ελληνικού Ανοι¬ 
κτού Πανεπιστημίου θα λειτουργήσει από το ακαδημα¬ 
ϊκό έτος 2015-2016 Κοινό Πρόγραμμα Μεταπτυχιακών 
Σπουδών, σύμφωνα με τις διατάξεις της Πράξης αυτής. 

Αρθρο 2 

Αντικείμενο - Σκοπός 

Ο σκοπός του προγράμματος είναι να αναπτύξει την 
κουλτούρα και τις δεξιότητες που χρειάζονται, έτσι 
ώστε οι απόφοιτοι του να γίνουν ηγετικά στελέχη στον 
χρηματοπιστωτικό τομέα. Αυτό επιτυγχάνεται με την 
προσφορά ενός ευρύτατου θεωρητικού και πρακτικού 
οπλοστασίου τραπεζικών, λογιστικών και χρηματοοικο¬ 
νομικών γνώσεων, καθώς και την ανάπτυξη στρατηγικής 
σκέψης και δεξιοτήτων κριτικού πνεύματος. Η επίτευ¬ 
ξη του επιδιωκόμενου σκοπού θα έχει ως αποτέλεσμα 
να δημιουργηθεί μια νέα γενιά διευθυντικών στελεχών, 
ικανών να αναλύουν τις εταιρικές προκλήσεις και ευκαι¬ 
ρίες και συγχρόνως να διαμορφώνουν και να υλοποιούν 
καινοτόμες και αποτελεσματικές επιχειρηματικές πολι¬ 
τικές και στρατηγικές σ' ένα συνεχώς μεταβαλλόμενο 
περιβάλλον. 

Το συγκεκριμένο πρόγραμμα σπουδών έχει σχεδια¬ 
στεί για διευθυντικά στελέχη, που φιλοδοξούν να απο¬ 
κτήσουν όλες τις απαιτούμενες τραπεζικές, λογιστικές 
και χρηματοοικονομικές γνώσεις και δεξιότητες, που 
χρειάζονται για μελλοντική επαγγελματική εξέλιξη και 
επιτυχία. Οι συμμετέχοντας στο πρόγραμμα αυτό θα 
είναι στελέχη, που επιδιώκουν να επιταχύνουν την εξέ¬ 
λιξη της τρέχουσας θέσης εργασίας τους, στελέχη που 
αναζητούν να αλλάξουν θέση εργασίας ή επιχείρηση 
στην οποία απασχολούνται και άτομα που επιθυμούν να 
αποκτήσουν τα κατάλληλα χρηματοοικονομικά εργα¬ 
λεία για να υλοποιήσουν τα επιχειρηματικά τους σχέδια. 

Για το σκοπό της προσφοράς διεθνώς του ανωτέ¬ 
ρω Μεταπτυχιακού Προγράμματος Σπουδών, τα δύο 
Πανεπιστήμια και συγκεκριμένα η Σχολή Κοινωνικών 
Επιστημών του ΕΑΠ και η Σχολή Διοίκησης του ΨΝΙΘ, 
στο γνωστικό αντικείμενο των οποίων εμπίπτει το προ- 
σφερόμενο ΜΠΣ, δεσμεύονται να ενώσουν τις δυνάμεις 
τους με τα μέσα που διαθέτουν σε φοιτητές, διδακτικό 
προσωπικό, διοικητικό προσωπικό αλλά και σε υλικο- 
τεχνική υποδομή. 

Αρθρο 3 

Μεταπτυχιακοί Τίτλοι 

Οι φοιτητές, με την επιτυχή ολοκλήρωση των σπου¬ 
δών τους, θα αποκτούν επίσημο κοινό Μεταπτυχιακό 
Δίπλωμα Ειδίκευσης από τα δύο συνεργαζόμενα Πανε¬ 
πιστήμια ήοίπΐ όσρΓΘθ). Ο χορηγούμενος τίτλος θα είναι 
στην ελληνική ή/και αγγλική γλώσσα, θα είναι ενιαίος 
και θα χορηγείται από το ΕΑΠ. 

Αρθρο 4 

Για την απόκτηση του Μεταπτυχιακού Διπλώματος 
Ειδίκευσης (ΜαεΙθή είναι υποχρεωτική η επιτυχής πα¬ 
ρακολούθηση τεσσάρων Θεματικών Ενοτήτων, καθώς 
επίσης και η επιτυχής ολοκλήρωση της Μεταπτυχιακής 
Διπλωματικής Εργασίας. Το σύνολο των Πιστωτικών 
Μονάδων (ΕΘΤ3) που απαιτούνται για την απόκτηση 
του ΜΔΕ ανέρχεται σε 120. 

Το ΜΠΣ «Τραπεζική, Λογιστική και Χρηματοοικονομική 
(ΜαδίθΓ ίη Βαπ^ίπς, ΑοοουηΙίπ 9 αηά Ρίπαποβ)» έχει την 
ακόλουθη διάρθρωση: 

1. Θ.Ε. Τραπεζική Διοίκηση. (ΕΘΤ3 20). 

Η ΘΕ αυτή υπάρχει ήδη και προσφέρεται από το ΕΑΠ. 
Γνωστικά αντικείμενα αυτής της ΘΕ: 

• Χρηματοοικονομική Διοίκηση. 

• Διοίκηση Ανθρωπίνων Πόρων. 

• Στρατηγικές Τραπεζικής Ανάπτυξης. 

2. Θ.Ε. Λογιστική I. (ΕΘΤ3 20). 

Η ΘΕ αυτή προσφέρεται από το ΙΙΝΙΘ. 

Γ νωστικά αντικείμενα της ΘΕ: 

• Χρηματοοικονομική Λογιστική. 

• Ανάλυση Λογιστικών Καταστάσεων. 

• Προχωρημένη Λογιστική. 

3. Θ.Ε. Χρηματοοικονομική. (ΕΘΤ3 20). 

Η ΘΕ αυτή προσφέρεται από το ΙΙΝΙΘ. 

Γ νωστικά αντικείμενα της ΘΕ: 

• Χρηματοοικονομική Διοίκηση II 

• Ανάλυση Επενδύσεων. 

• Διαχείριση Χαρτοφυλακίου. 

4. Θ.Ε. Λογιστική II. (ΕΘΤ3 20). 

Η ΘΕ αυτή προσφέρεται από το ΙΙΝΙΘ. 

Γ νωστικά αντικείμενα της ΘΕ: 

• Λογιστική Εταιριών. 

• Διοικητική Λογιστική. 

• Διεθνή Λογιστικά Πρότυπα. 

5. Μεταπτυχιακή Διπλωματική Εργασία. (ΕΘΤ3 40). 

Η Διπλωματική Εργασία προσφέρεται από το ΘΝΙΘ. 

Αρθρο 5 

Διάρκεια Λειτουργίας 

Το κοινό Π.Μ.Σ. θα λειτουργήσει μέχρι το ακαδημαϊκό 
έτος 2022-2023. 

Άρθρο 6 

Μεταβατικές Διατάξεις 

Όσα θέματα δεν ρυθμίζονται στην παρούσα απόφαση 
θα ρυθμίζονται από το ειδικό πρωτόκολλο συνεργασίας 
καθώς και από τα αρμόδια όργανα σύμφωνα με την 
κείμενη νομοθεσία. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Πάτρα, 12 Φεβρουάριου 2015 

Ο Πρόεδρος 
ΧΑΡΗΣ ΚΟΚΚΩΣΗΣ 

-♦- 

Αριθμ. ΤΕΚ-138 (5) 

Έγκριση λειτουργίας Κοινού Προγράμματος Μεταπτυχι¬ 
ακών Σπουδών, μεταξύ του Ελληνικού Ανοικτού Πανε¬ 
πιστημίου και του Πανεπιστημίου της Λευκωσίας, με 
τίτλο «Δίκαιο της Οικονομίας και των Επιχειρήσεων». 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του άρθρου 2 του Ν. 2552/1997. 

2. Τις διατάξεις του άρθρου 2 του Ν. 3685/2008. 

3. Τα εδάφια Α' και Β' της παρ. 3 του άρθρου 6 του 
Ν. 3685/2008. 

4. Τις διατάξεις του άρθρου 80 του Ν. 4009/2011. 

5. Τις διατάξεις του άρθρου 34 του Ν. 4301/2014. 


6. Το πρακτικό της από 27-6-2013 4ης Συνεδρίασης της 
Κοσμητείας της Σχολής Κοινωνικών Επιστημών του ΕΑΠ. 

7. Το πρακτικό της από 7-5-2014 3ης Συνεδρίασης της 
Κοσμητείας της Σχολής Κοινωνικών Επιστημών του ΕΑΠ. 

8. Το πρακτικό της από 12-7-2013 242ης Συνεδρίασης 
της Διοικούσας Επιτροπής του ΕΑΠ. 

9. Το από 2-2-2015 Ειδικό Πρωτόκολλο Συνεργασίας 
μεταξύ του Ελληνικού Ανοικτού Πανεπιστημίου (ΕΑΠ) 
και του Πανεπιστημίου της Λευκωσίας (ϋΝίο) που εγκρί- 
θηκε στην 267η/29-1-2015 Συνεδρίαση της Διοικούσας 
Επιτροπής του ΕΑΠ. 

10. Το γεγονός ότι από τις διατάξεις της Πράξης αυ¬ 
τής δεν προκαλείται δαπάνη εις βάρος του κρατικού 
προϋπολογισμού, εγκρίνουμε: 

Από το ακαδημαϊκό έτος 2015-2016, τη λειτουργία του 
μεταπτυχιακού προγράμματος «Δίκαιο της Οικονομίας 
και των Επιχειρήσεων» ως Κοινό Πρόγραμμα Μεταπτυ¬ 
χιακών Σπουδών σε συνεργασία με το Πανεπιστήμιο 
της Λευκωσίας (ΘΝίο). 

Αρθρο 1 

Γ ενικές Διατάξεις 

Η Σχολή Κοινωνικών Επιστημών του Ελληνικού Ανοι¬ 
κτού Πανεπιστημίου θα λειτουργήσει από το ακαδημα¬ 
ϊκό έτος 2015-2016 Κοινό Πρόγραμμα Μεταπτυχιακών 
Σπουδών, σύμφωνα με τις διατάξεις της Πράξης αυτής. 

Αρθρο 2 

Αντικείμενο - Σκοπός 

Ειδικός σκοπός του μεταπτυχιακού προγράμματος 
«Δίκαιο της Οικονομίας και των Επιχειρήσεων» είναι η 
εξειδίκευση πτυχιούχων συγκεκριμένων σχολών σε σύγ¬ 
χρονα θέματα δικαίου των επιχειρήσεων και των εμπο¬ 
ρικών συναλλαγών σε ευρωπαϊκό και διεθνές επίπεδο, 
με απώτερο στόχο την ολοκλήρωση του Μεταπτυχιακού 
Προγράμματος Σπουδών με την εκπόνηση Διπλωματικής 
Εργασίας σε σύγχρονα γνωστικά αντικείμενα. 

Η Διπλωματική αυτή Εργασία θα πρέπει να ανταποκρί- 
νεται στα επιστημονικά πρότυπα, όπως έχουν διαμορ¬ 
φωθεί από τους ισχύοντες κανόνες δικαίου σε κοινοτικό 
επίπεδο. Ο απόφοιτος μέσα από την εκπόνηση ενός 
υψηλού επιστημονικού επιπέδου Διπλωματικής Εργα¬ 
σίας εξειδικεύει ης γνώσεις του σε συγκεκριμένα γνω¬ 
στικά αντικείμενα υπό την πλήρη και συνεχή παρακο¬ 
λούθηση του επιβλέποντα Καθηγητή, ολοκληρώνοντας 
με τον τρόπο αυτό τη διεύρυνση του επιστημονικού 
τους υποβάθρου στις γνωστικές περιοχές του Δικαίου, 
των Οικονομικών και της Κοινωνίας της Πληροφορίας. 

Το Μεταπτυχιακό Πρόγραμμα παρακολουθώντας συ¬ 
νεχώς τις εξελίξεις σε εθνικό, ευρωπαϊκό και διεθνές 
επίπεδο προβαίνει στην αναμόρφωση, στον εμπλουτι¬ 
σμό και στην επικαιροποίηση του εκπαιδευτικού υλικού 
των Θεματικών Ενοτήτων. 

Οι φοιτητές θα παρακολουθούν τις Θεματικές Ενότη¬ 
τες με τη μεθοδολογία της ανοικτής εξ αποστάσεως 
εκπαίδευσης. 

Η επιλογή των υποψήφιων φοιτητών θα γίνει με αντι¬ 
κειμενικά και αδιάβλητα κριτήρια. 

Κύριος στόχος της διάβρωσης των μαθησιακών απο¬ 
τελεσμάτων είναι η διεύρυνση της δεξαμενής γνώσεων 
των φοιτητών και η ανταγωνιστική ένταξη τους στην 
αγορά εργασίας σε εθνικό, ευρωπαϊκό και διεθνές επί¬ 
πεδο. Περαιτέρω, το περιεχόμενο του Μεταπτυχιακού 

Προγράμματος Σπουδών προσφέρει στους αποφοίτους 
τη δυνατότητα της προσαρμογής στα νέα δεδομένα της 
επιστήμης και της τεχνολογίας. 

Μετά την ολοκλήρωση του Προγράμματος Μεταπτυ¬ 
χιακών Σπουδών και την επιτυχή εξεταστική δοκιμασία 
στην διπλωματική εργασία, ο απόφοιτος αποκτά πρό¬ 
σθετα εφόδια και πλεονεκτήματα. Ειδικότερα: 

- Εμπεδώνει και διευρύνει τις γνώσεις του και τον 
επιστημονικό του ορίζοντα στο γνωστικό αντικείμενο 
του δικαίου των επιχειρήσεων και των διεθνών εμπο¬ 
ρικών συναλλαγών. 

- Αποκτά τη δυνατότητα να διαμορφώσει νέες και- 
νοτόμες πρακτικές στην έγκυρη και αποτελεσματική 
αντιμετώπιση υποθέσεων. 

- Ενισχύει την ικανότητα να συνδυάσει την επαγγελ¬ 
ματική του εμπειρία με τα νέα επιστημονικά δεδομένα 
σε σύγχρονα γνωστικά αντικείμενα. 

- Προσεγγίζει αξιόπιστα και αποτελεσματικά σύνθετες 
και αμφισβητούμενες υποθέσεις και δίνει αποδεκτές 
λύσεις. 

- Αυξάνει την αναλυτική του ικανότητα και διαμορφώ¬ 
νει ένα νέο μοντέλο σκέψης, διάκρισης, επεξεργασίας 
και αξιολόγησης που συμβάλει καταλυτικά στην αποτε¬ 
λεσματική αντιμετώπιση των υπό επίλυση ζητημάτων. 

- Πολλαπλασιάζει αφενός τις διαχειριστικές ικανό¬ 
τητες προσέγγισης και χειρισμού των εκάστοτε υπο¬ 
θέσεων και αφετέρου τις επικοινωνιακές δυνατότητες 
των αποφοίτων με τους συναλλασσόμενους σε επαγ¬ 
γελματικό περιβάλλον. 

- Ενδυναμώνει τις ικανότητες ευελιξίας και ικανοτή¬ 
των των αποφοίτων, προκειμένου να ανταποκριθούν 
στις υψηλές απαιτήσεις μιας ανταγωνιστικής αγοράς 
σε εθνικό, ευρωπαϊκό και διεθνές επίπεδο. 

Άρθρο 3 

Μεταπτυχιακοί Τίτλοι 

Οι φοιτητές, με την επιτυχή ολοκλήρωση των σπου¬ 
δών τους, θα αποκτούν επίσημο μεταπτυχιακό τίτλο 
από τα δύο συνεργαζόμενα πανεπιστήμια ΟοίηΙ όβρΓθθ). 
Ο χορηγούμενος τίτλος θα είναι στην ελληνική γλώσσα. 

Αρθρο 4 

Πρόγραμμα Σπουδών 

Για την απόκτηση του Μεταπτυχιακού Διπλώματος 
Ειδίκευσης (ΜαεΙθή είναι υποχρεωτική η επιτυχής πα¬ 
ρακολούθηση τεσσάρων (4) ΘΕ, καθώς επίσης και η 
επιτυχής ολοκλήρωση της Μεταπτυχιακής Διπλωμα¬ 
τικής Εργασίας. Το σύνολο των Πιστωτικών Μονάδων 
(ΕΘΤ5) που απαιτούνται για την απόκτηση του ΜΔΕ 
ανέρχεται σε 120. 

Το ΜΠΣ «Δίκαιο της Οικονομίας και των Επιχειρήσεων» 
έχει την ακόλουθη διάρθρωση: 

1. Θ.Ε.-1. Δημόσιο Οικονομικό Δίκαιο (ΕΟΤ8 20). 

Γνωστικά αντικείμενα της Θ.Ε.: 

• Οικονομικές Ελευθερίες και Προστασία των θεμε¬ 
λιωδών δικαιωμάτων. 

• Κράτος και αγορά - τα μοντέλα οικονομικής δια¬ 
κυβέρνησης. 

• Παγκοσμιοποίηση, διεθνοποίηση της οικονομίας και 
οικονομική κρίση - οι θεσμικές συνέπειες. 

2. Θ.Ε..-2. Δίκαιο των Επιχειρήσεων (Ε0Τ3 20). 

Γ νωστικά αντικείμενα της ΘΕ: 

• Δίκαιο Ανταγωνισμού. 


• Χρηματοπιστωτικό Δίκαιο. 

• Δίκαιο Διεθνούς Εμπορίου. 

3. Θ.Ε..-3. Δίκαιο των Δημόσιων Συμβάσεων, Ενέργειας 
και Περιβάλλοντος (ΕΘΤ3 20) 

Γ νωστικά αντικείμενα της ΘΕ: 

• Δίκαιο Δημοσίων Συμβάσεων και Δημοσίων Έργων 

• Δίκαιο Ενέργειας 

• Δίκαιο Περιβάλλοντος 

4. Θ.Ε..-4. Δίκαιο Ηλεκτρονικού Εμπορίου και Εμπορι¬ 
κών Συναλλαγών (ΕΘΤ3 20). 

Γνωστικά αντικείμενα της ΘΕ: 

• Δίκαιο Ηλεκτρονικού Εμπορίου. 

• Δίκαιο Προστασίας του Καταναλωτή. 

• Δίκαιο Πνευματικής Ιδιοκτησίας. 

5. Μεταπτυχιακή Διπλωματική Εργασία (ΕΘΤ3 40). 

Άρθρο 5 

Διάρκεια Λειτουργίας 

Το κοινό Π.Μ.Σ. θα λειτουργήσει μέχρι το ακαδημαϊκό 
έτος 2019-2020. 

Αρθρο 6 

Μεταβατικές Διατάξεις 

Όσα θέματα δεν ρυθμίζονται στην παρούσα απόφαση 
θα ρυθμίζονται από το ειδικό πρωτόκολλο συνεργασίας 
καθώς και από τα αρμόδια όργανα σύμφωνα με την 
κείμενη νομοθεσία. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Πάτρα, 12 Φεβρουάριου 2015 

Ο Πρόεδρος 
ΧΑΡΗΣ ΚΟΚΚΩΣΗΣ 

-♦- 

Αριθμ. απόφ. 705/9-2-2015 (6) 

Έγκριση τροποποίησης του Κανονισμού 
Χρηματιστηρίου Αθηνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 43 και ιδίως την παρ. 2 αυτού και 85 του 
Ν. 3606/2007 (ΦΕΚ Α7195/17.8.2007) «Αγορές χρηματο¬ 
πιστωτικών μέσων και άλλες διατάξεις». 

2. Την απόφαση 8/452/1.11.2007 του Διοικητικού 
Συμβουλίου της Επιτροπής Κεφαλαιαγοράς (ΦΕΚ 
Β'/2138/1.11.2007) και ιδίως το άρθρο 2. 

3. Την παράγραφο 2 του άρθρου 13 του Ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α' 146). 

4. Την επιστολή, με αρ. πρωτ. ΕΚ 1507/6.2.2015, του 
Χρηματιστηρίου Αθηνών ΑΈ. με την οποία μας κοινοποι¬ 
είτε το υπ’ αριθμ. 46/5.2.2015 πρακτικό της συνεδρίασης 
της Διοικούσας Επιτροπής Χρηματιστηριακών Αγορών. 

5. Την από 6.2.2015 εισήγηση της Διεύθυνσης Φορέων 
της Επιτροπής Κεφαλαιαγοράς. 

6. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του Π.δ. 63/2005 (ΦΕΚ 
Α'/98/22.4.2005), αποφασίζει ομόφωνα: 

Άρθρο 1 

Εγκρίνονται οι τροποποιήσεις του Κανονισμού Χρη¬ 
ματιστηρίου Αθηνών όπως αυτές αποφασίστηκαν στην 
υπ. αριθμ. 46 συνεδρίαση της Διοικούσας Επιτροπής 
Χρηματιστηριακών Αγορών της 5ης Φεβρουάριου 2015, 
ως ακολούθως: 

1. Μετά την υφιστάμενη παράγραφο 2 του άρθρου 
1.5.6 του Κανονισμού προστίθεται νέα παράγραφος 3 
ως εξής και οι υφιστάμενες παράγραφοι 3 και 4 ανα- 
ριθμούνται σε 4 και 5 αντίστοιχα: 

«3. Πιστωτικό όριο δεν απαιτείται εάν πρόκειται για 
περίπτωση προσυμφωνημένης συναλλαγής (πακέτου) 
στην Αγορά Αξιών που δεν υπόκειται σε εκκαθάριση 
σύμφωνα με τα προβλεπόμενα στο άρθρο 2.3.1. παρ. 5 
του παρόντος Κανονισμού». 

2. Στο τέλος της παραγράφου 5 του άρθρου 2.3.1 
προστίθενται νέα εδάφια ως εξής: 

«Οι προσυμφωνημένες συναλλαγές εκκαθαρίζονται 
σύμφωνα με τους Κανονισμούς της ΕΤ.ΕΚ. Δεν υπόκει- 
νται σε εκκαθάριση οι προσυμφωνημένες συναλλαγές 
της Μεθόδου 6.2 ως ορίζονται στο άρθρο 2.3.8.3. Σε πε¬ 
ρίπτωση μη εμπρόθεσμου διακανονισμού των προσυμ- 
φωνημένων συναλλαγών του προηγουμένου εδαφίου 
επιβάλλονται τα μέτρα του άρθρου 6.2.4». 

3. Στο τέλος της παραγράφου 5 του άρθρου 2.6.3 
προστίθενται νέα εδάφια ως εξής: 

«καθώς και να θέτει ειδικά όρια ιδίως στις περιπτώσεις 
προσυμφωνημένων συναλλαγών εκκαθαριζόμενων από 
την ΕΤ.ΕΚ. του άρθρου 2.3.1. παρ. 5». 

4. Στο τέλος του στοιχείου (γ) της παραγράφου 2 του 
άρθρου 6.2.4 προστίθενται νέα εδάφια καθώς και νέο 
στοιχείο (δ) ως εξής: 

«Το μέτρο του αποκλεισμού Μέλους εφαρμόζεται και 
στην περίπτωση του μη εμπρόθεσμου διακανονισμού 
που αφορά σε προσυμφωνημένες συναλλαγές που δεν 
υπόκεινται σε εκκαθάριση του άρθρου 2.3.1., παρ. 5. Στην 
περίπτωση αυτή, επιβάλλονται οι παρακάτω χρεώσεις 
κατά του αθετήσαντος Μέλους: 


Γ ια αξία συναλλα¬ 
γής 

ΧΡΕΩΣΕΙΣ 

Αθροιστική Χρέ¬ 
ωση 

Από 

Έως 

0,01 € 

50.0006 

5006 

5006 

50.0016 

100.000€ 

8006 

1.3006 

100.0016 

150.000=6 

1.0006 

2.3006 


150.0016 

300.0006 

1.7006 

4.0006 

300.0016 

450.0006 

3.0006 

7.0006 

450.0016 

άπειρο 

2% της αξίας 
της συναλλαγής 

2% της αξίας της 
συναλλαγής 


(δ) Για το μη αποκλεισμό του Μέλους σύμφωνα με τα 
αναφερόμενα παραπάνω υπό στοιχείο (γ) την προηγού¬ 
μενη παράγραφο, θα πρέπει να εκπληρωθούν οι υποχρε¬ 
ώσεις ως προς το διακανονισμό και να έχει πληρωθεί 
το προβλεπόμενο στον ως άνω πίνακα ποσό χρέωσης. 
Η εν λόγω χρέωση εφαρμόζεται ανεξάρτητα από την 
επιβολή χρηματικών ποινών στο Μέλος σύμφωνα με 
τους όρους που προβλέπονται στο άρθρο 6.2.1. παρ. 1) 
του παρόντος Κανονισμού». 

Αρθρο 2 

Οχ παραπάνω τροποποιήσεις, όπως αυτές εγκρίνονται 
με την παρούσα απόφαση, πρέπει να ενσωματωθούν σε 
ενιαίο κείμενο στον «Κανονισμό Χρηματιστηρίου Αθη¬ 
νών» και να αναρτηθούν στην ηλεκτρονική ιστοσελίδα 
του Χρηματιστηρίου Αθηνών Α.Ε. 

Αρθρο 3 

Η παρούσα απόφαση ισχύει από την 16η Φεβρουάριου 
2015. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(7) 

Στην υπ’ αριθ. 203938/Ζ1/15-12-2014 (ΦΕΚ 3427 τ.Β' 19- 
12-2014) υπουργική απόφαση, στη σελίδα 39933 στην 
πρώτη στήλη στο άρθρο 9 «Υλικοτεχνική υποδομή» στην 
τρίτη γραμμή, διορθώνεται: 

το εσφαλμένο: «Οικονομικών Επιστημών» 

στο ορθό: «Πληροφορικής». 

(Από το Υπουργείο Πολιτισμού Παιδείας 
και Θρησκευμάτων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαϊΙ: ννβόπΐ3δίβΓ.θί@6ί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































